[{"text_idx": "#000001", "text": "Os hoffech gael help i ymgeisio am unrhyw swyddi hyn efallai y byddwch yn gymwys i gael cymorth wedi\u2019i ariannu gan gynnwys:"}, {"text_idx": "#000002", "text": "Bydd Gweithffyrdd+ yn rhoi mentor cyflogaeth dynodedig i chi a fydd yn gweithio gyda chi ar sail un i un."}, {"text_idx": "#000004", "text": "Bydd y mentor yn eich helpu i ddod a\u0302 holl elfennau allweddol CV llwyddiannus ynghyd gan gynnwys beth i\u2019w roi ynddo a sut y dylai edrych."}, {"text_idx": "#000005", "text": "Bydd eich mentor Gweithffyrdd+ yn eich helpu mewn ffordd sy\u2019n ofalgar a heb bwysau."}, {"text_idx": "#000006", "text": "Bydd eich mentor Gweithffyrdd+ yn helpu i gael yr wybodaeth allweddol ynghyd i sicrhau bod y cwestiynau ar y ffurflen gais yn cael eu hateb yn gywir ac mewn arddull broffesiynol a fydd yn creu argraff ar y cyflogwr."}, {"text_idx": "#000007", "text": "Mae llawer o bobl yn mynd yn nerfus mewn cyfweliadau swydd ac mae hynny\u2019n gwbl ddealladwy."}, {"text_idx": "#000008", "text": "Bydd eich mentor Gweithffyrdd+ yn eich helpu i ganolbwyntio ar eich cryfderau a\u2019ch profiadau, gan sicrhau bod gennych bethau cadarnhaol i\u2019w dweud mewn cyfweliadau."}, {"text_idx": "#000009", "text": "Mae Gweithffyrdd+ yn aml yn helpu pobl nad ydynt wedi bod mewn gwaith ac nad oes ganddynt gymwysterau. Bydd eich mentor Gweithffyrdd+ yn llunio cynllun gyda chi a fydd, o bosib, yn cynnwys hyfforddiant, profiad gwaith neu wirfoddoli i oresgyn yr heriau hyn."}, {"text_idx": "#000010", "text": "Nid oes unrhyw un y tu hwnt i gymorth mentor Gweithffyrdd+."}, {"text_idx": "#000013", "text": "Bydd eich mentor Gweithffyrdd+ yn gweithio gyda chi i\u2019ch helpu i ddod o hyd i swydd yr hoffech chi ei gwneud. Yna, bydd y mentor yn dod o hyd i ddarparwr hyfforddiant i sicrhau eich bod yn cael yr hyfforddiant sydd ei angen i gyflawni\u2019r swydd."}, {"text_idx": "#000014", "text": "Bydd Gweithffyrdd+ yn talu am y costau hyfforddi, cost y drwydded a\u2019r cymwysterau."}, {"text_idx": "#000017", "text": "Gall edrych yn drwsiadus wneud i chi deimlo\u2019n hyderus a chreu argraff ar gyflogwyr."}, {"text_idx": "#000018", "text": "Efallai y byddwch yn gymwys i gael cyllid i brynu dillad ar gyfer cyfweliad, esgidiau diogelwch, siacedi llachar etc."}, {"text_idx": "#000019", "text": "Bydd eich mentor Gweithffyrdd+ yn eich helpu i gael gafael ar y cyllid hwn. Mae cymhwysedd yn berthnasol."}, {"text_idx": "#000021", "text": "Mae gweithiwr y mis, Steve Crouch, yn dwlu ar ei swydd newydd."}, {"text_idx": "#000022", "text": "Roedd Steve Crouch, gw\u0302r 44 oed sy\u2019n byw yn Abertawe, ac a fu\u2019n ddi-waith ers 10 mlynedd, yn meddwl na fyddai byth yn cael swydd. Roedd Steve yn dioddef o boen ac anystwythder difrifol oherwydd niwed niwrolegol. Roedd y cyflwr hwn wedi atal Steve rhag gweithio. Gyda chymorth gweithwyr iechyd proffesiynol, gwnaeth Steve gynnydd o ran rheoli ei broblemau a\u0302\u2019i gefn. Roedd e\u2019n ysu i ddychwelyd i waith adeiladu a gwnaeth y cam cyntaf cadarnhaol drwy gysylltu a\u0302 swyddfa Gweithffyrdd Abertawe."}, {"text_idx": "#000023", "text": "Mae Gweithffyrdd+ yn helpu pobl sy\u2019n ddi-waith i gael swyddi. Mae gwasanaethau Gweithffyrdd+ yn cynnwys datblygu CVau, cyfweliadau ffug, help gyda cheisiadau am swyddi, chwilio am swyddi a mentora un i un. Mae gan Gweithffyrdd+ hefyd rwydwaith cynhwysfawr o weithwyr y maen nhw\u2019n gweithio gyda nhw. Gall Gweithffyrdd+ baru\u2019r bobl maen nhw\u2019n eu cefnogi a\u0302\u2019r cyflogwyr yn eu rhwydwaith. Mae Gweithffyrdd+ yn cynnig hyfforddiant hefyd. Mewn llawer o achosion, gallant ariannu cost y cyrsiau hyfforddiant, tystysgrifau a thrwyddedau."}, {"text_idx": "#000024", "text": "Cafodd Tracy Bowen, mentor dynodedig Gweithffyrdd+, ei neilltuo i weithio gyda James ar sail un i un. Gweithiodd Tracy gyda Steve fel y gallai gael ro\u0302l yn o\u0302l yn y diwydiant adeiladu. Y cam cyntaf oedd i Gweithffyrdd+ ariannu cost prawf diogelwch safle\u2019r Cynllun Ardystio Sgiliau Adeiladu (CSCS) a fyddai\u2019n galluogi iddo weithio ar safle adeiladu. Sicrhawyd yr arian ar gyfer y cwrs a helpodd Tracy Steve i baratoi am y prawf. Er llawenydd i bawb, pasiodd Steve y tro cyntaf."}, {"text_idx": "#000025", "text": "Ail ran y cynllun oedd trefnu hyfforddiant i Steve. Daeth Tracy o hyd i gwrs hyfforddiant gloywi \u201dLori Ddadlwytho Blaen-arllwys\u2019. Roedd Steve yn awyddus iawn a thalodd Gweithffyrdd+ am y cwrs a\u2019r drwydded. I wneud y cwrs, byddai angen esgidiau diogelwch, het galed a dillad llachar ar Steve. Roedd Gweithffyrdd+ wedi archebu\u2019r rhain a thalu amdanyn nhw. Unwaith eto roedd Steve yn llwyddiannus."}, {"text_idx": "#000026", "text": "Trydydd cam y cynllun oedd cael swydd i Steve yn y maes adeiladu. Drwy eu ti\u0302m o Swyddogion Cyswllt Cyflogaeth, chwilion nhw am gwmni adeiladu yn eu rhwydwaith, a thrwy weithio mewn partneriaeth a\u0302\u2019r sefydliad Y Tu Hwnt i Frics a Morter yn Abertawe, daethpwyd o hyd i swydd wag gydag un o\u2019r contractwyr a oedd yn gweithio ar safle datblygiad Arena newydd Abertawe. Pan ddaeth y swydd dros dro hon i ben, roedd Buckingham Group, y prif gontractwr ar gyfer Arena Abertawe, wedi cysylltu a\u0302 Steve gan fod ei waith wedi creu argraff arnyn nhw. Mae Gweithffyrdd+ yn gweithio\u2019n agos gyda Buckingham Group ac mae wedi gosod sawl gweithiwr yno."}, {"text_idx": "#000028", "text": "Nod Gweithffyrdd+ yw helpu pobl ddi-waith i wella\u2019u bywydau drwy ddarparu cefnogaeth i helpu pobl i ddod o hyd i gyflogaeth, hyfforddiant, profiad gwaith a chyfleoedd gwirfoddoli."}]